ที่ อบ ๐๐๓๓.๐๐๒ / สำนักงานสาธารณสุขจังหวัดอุบลราชธานี

ถนนพรหมเทพ อบ ๓๔๐๐๐

พฤษภาคม ๒๕๖๖

เรื่อง การดำเนินงานโครงการพัฒนาจังหวัด “ครอบครัวมั่นคง สังคมสุขภาพดี”

เรียน ผู้อำนวยการโรงพยาบาล ๕๐ พรรษา มหาวชิราลงกรณ, ผู้อำนวยการโรงพยาบาลโขงเจียม,

สาธารณสุขอำเภอเมืองอุบลราชธานี และสาธารณสุขอำเภอโขงเจียม

สิ่งที่ส่งมาด้วย ๑. เอกสารที่เกี่ยวข้อง จำนวน ๖ ฉบับ

๒. รายงานผลการประเมินประสิทธิผล โครงการพัฒนาจังหวัดต้นแบบ จำนวน ๑ ฉบับ

ด้วย สำนักงานปลัดกระทรวงสาธารณสุข โดยกองบริหารการสาธารณสุขได้จัดทำ โครงการพัฒนาจังหวัด “ครอบครัวมั่นคง สังคมสุขภาพดี” แบบบูรณาการความร่วมมือของพหุภาคีทั้งส่วนกลางและส่วนภูมิภาค เพื่อพัฒนาคุณภาพชีวิตของประชาชนกลุ่มเปราะบาง มุ่งพัฒนาคุณภาพชีวิตคนไทยทุกกลุ่มวัยเกิดการบูรณาการงานกับหน่วยงานที่เกี่ยวข้อง ได้แก่ กระทรวงสาธารณสุข กระทรวงการพัฒนาสังคม และความมั่นคงของมนุษย์ และกระทรวงมหาดไทย ปีงบประมาณ พ.ศ. ๒๕๖๖ ดำเนินการทุกจังหวัดทั่วประเทศ เพื่อให้มีการแก้ไขปัญหามิติด้านสุขภาพ มิติด้านสังคม และมิติด้านเศรษฐกิจ เป้าหมายจังหวัดละ ๒๐ ครัวเรือน (ในเขตอำเภอเมือง ๑ ตำบล จำนวน ๑๐ ครัวเรือน และในอำเภอเขตชนบท ๑ ตำบล จำนวน ๑๐ ครัวเรือน)

ในการนี้ สำนักงานสาธารณสุขจังหวัดอุบลราชธานี พิจารณาแล้วเห็นว่า อำเภอเมืองอุบลราชธานี และ อำเภอโขงเจียม เป็นพื้นที่ที่มีความเหมาะสมในการดำเนินกิจกรรม จึงขอความร่วมมือจากท่าน ในการดำเนินงานโครงการพัฒนาจังหวัด “ครอบครัวมั่นคง สังคมสุขภาพดี” แบบบูรณาการ ประจำปี งบประมาณ ๒๕๖๖ และรายงานผลการดำเนินงานตามแบบฟอร์มที่กำหนด ภายในวันที่ ๒๐ กรกฎาคม ๒๕๖๖ รายละเอียดตาม QR Code ที่ปรากฏด้านล่างนี้

จึงเรียนมาเพื่อทราบและแจ้งผู้เกี่ยวข้องต่อไป

ขอแสดงความนับถือ

 

**เอกสารที่เกี่ยวข้อง** **กลุ่มไลน์จังหวัดอุบลฯ**

กลุ่มงานพัฒนายุทธศาสตร์สาธารณสุข

โทร ๐๔๕-๒๔๓๓๐๑ ต่อ ๑๑๑

ผู้ประสานงาน นางขวัญเนตร บุญส่ง โทร ๐๘๑ ๖๐๐๘๖๙๐

ที่ อบ ๐๐๓๓.๐๐๒ / สำนักงานสาธารณสุขจังหวัดอุบลราชธานี

ถนนพรหมเทพ อบ ๓๔๐๐๐

พฤษภาคม ๒๕๖๖

เรื่อง ชี้แจงการดำเนินงานโครงการพัฒนาจังหวัด “ครอบครัวมั่นคง สังคมสุขภาพดี”

เรียน สาธารณสุขอำเภอเมืองอุบลราชธานี

อ้างถึง หนังสือสำนักงานสาธารณสุขจังหวัดอุบลราชธานี ที่ อบ ๐๐๓๓.๐๐๒/ว๔๖๐๗

ลงวันที่ ๑๑ พฤษภาคม ๒๕๖๖

ตามที่ สำนักงานสาธารณสุขจังหวัดอุบลราชธานี ขอความร่วมมือจากท่านในการดำเนินงานโครงการพัฒนาจังหวัด “ครอบครัวมั่นคง สังคมสุขภาพดี” แบบบูรณาการ ประจำปีงบประมาณ ๒๕๖๖ เป้าหมายในเขตอำเภอเมืองในพื้นที่ตำบลปทุม จำนวน ๑๐ ครัวเรือน นั้น

ในการนี้ สำนักงานสาธารณสุขจังหวัดอุบลราชธานี จึงขอเชิญผู้รับผิดชอบงานร่วมประชุม ชี้แจงแนวทางการดำเนินงานโครงการพัฒนาจังหวัด “ครอบครัวมั่นคง สังคมสุขภาพดี” แบบบูรณาการ ประจำปีงบประมาณ ๒๕๖๖ ในวันที่ ๒๒ พฤษภาคม ๒๕๖๖ เวลา ๑๓.๓๐ - ๑๖.๓๐ น. ณ โรงพยาบาลส่งเสริมสุขภาพตำบลดงห่องแห่ ตำบลปทุม อำเภอเมือง จังหวัดอุบลราชธานี รายละเอียดตาม QR Code ที่แนบมาด้วยนี้

จึงเรียนมาเพื่อทราบและแจ้งผู้เกี่ยวข้องต่อไป

ขอแสดงความนับถือ

 

**เอกสารที่เกี่ยวข้อง** **กลุ่มไลน์จังหวัดอุบลฯ**

กลุ่มงานพัฒนายุทธศาสตร์สาธารณสุข

โทร ๐๔๕-๒๔๓๓๐๑ ต่อ ๑๑๑

ผู้ประสานงาน นางขวัญเนตร บุญส่ง โทร ๐๘๑ ๖๐๐๘๖๙๐